15. riadne MZ dňa 15.4.2025


[bookmark: _Hlk168475838][image: ]

	15. zasadnutie
	
	Bod programu MZ č.: 4

	MZ mesta Trnava
	
	Materiál č.: 29

	dňa 15.4.2025
	
	













Obchodná verejná súťaž na predaj nehnuteľného majetku Mesta Trnava (časť pozemkov k.ú. Trnava, ul. Spartakovská)





	Návrh predkladá:
	
	Návrh spracoval:

	JUDr. Peter Bročka, LL.M.
	
	JUDr. Igor Kršiak

	primátor mesta
	
	vedúci odboru právneho
JUDr. Jana Tomašovičová
vedúca odboru majetkového





Spracované dňa 7.4.2025
Zodpovedá: JUDr. Igor Kršiak, vedúci odboru právneho
JUDr. Jana Tomašovičová, vedúca odboru majetkového


Číslo spisu: 42242/2025

Návrh uznesenia 



Mestské zastupiteľstvo mesta Trnava po prerokovaní:


1. Rozhoduje 
podľa § 3 ods. 5 písm. w) a § 4 ods. 1 písm. a)-d) Zásad hospodárenia a nakladania s majetkom Mesta a s majetkom štátu, ktorý Mesto užíva, z dôvodu nepotrebnosti majetku a v záujme protihodnoty, ktorú môže mesto získať z finančných prostriedkov získaných z predaja prebytočného majetku, ktoré môže využiť na svoje verejnoprospešné ciele
o trvalej prebytočnosti nehnuteľného majetku vo výlučnom vlastníctve Mesta Trnava (IČO: 00 313 114) vedeného Okresným úradom Trnava, katastrálnym odborom, na LV č. 5000 v katastrálnom území Trnava, obec Trnava, okres Trnava, a to:
· časti pozemku C-KN parc. č. 5671/95 – zastavaná plocha a nádvorie o výmere 24814m2, a to časť pozemku o predpokladanej výmere 3812m2 podľa grafického znázornenia v prílohe tohto uznesenia, ktorý bude odčlenený geometrickým plánom
· časti pozemku C-KN parc. č. 5671/123 – ostatná plocha o výmere 724m2, a to časť pozemku o predpokladanej výmere 37m2 podľa grafického znázornenia v prílohe tohto uznesenia, ktorý bude odčlenený geometrickým plánom
· časti pozemku C-KN parc. č. 5671/124 – zastavaná plocha a nádvorie o výmere 5574m2, a to časť pozemku o predpokladanej výmere 4837m2 podľa grafického znázornenia v prílohe tohto uznesenia, ktorý bude odčlenený geometrickým plánom
· pozemku C-KN parc. č. 5671/125 – zastavaná plocha a nádvorie o výmere 1521m2


2. Schvaľuje
v zmysle § 9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu vlastníctva nehnuteľného majetku podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov formou obchodnej verejnej súťaže o najvhodnejší návrh zmluvy na predaj nehnuteľností vo výlučnom vlastníctve Mesta Trnava (IČO: 00 313 114) vedených Okresným úradom Trnava, katastrálnym odborom, na LV č. 5000 v katastrálnom území Trnava, obec Trnava, okres Trnava, a to nehnuteľností:
· časti pozemku C-KN parc. č. 5671/95 – zastavaná plocha a nádvorie o výmere 24814m2, a to časť pozemku o predpokladanej výmere 3812m2 podľa grafického znázornenia v prílohe tohto uznesenia, ktorý bude odčlenený geometrickým plánom
· časti pozemku C-KN parc. č. 5671/123 – ostatná plocha o výmere 724m2, a to časť pozemku o predpokladanej výmere 37m2 podľa grafického znázornenia v prílohe tohto uznesenia, ktorý bude odčlenený geometrickým plánom
· časti pozemku C-KN parc. č. 5671/124 – zastavaná plocha a nádvorie o výmere 5574m2, a to časť pozemku o predpokladanej výmere 4837m2 podľa grafického znázornenia v prílohe tohto uznesenia, ktorý bude odčlenený geometrickým plánom
· pozemku C-KN parc. č. 5671/125 – zastavaná plocha a nádvorie o výmere 1521m2


3. Schvaľuje 
vyhlásenie obchodnej verejnej súťaže o najvhodnejší návrh zmluvy na predaj nehnuteľností vo výlučnom vlastníctve Mesta Trnava, zapísaných na LV č. 5000, nachádzajúcich sa v katastrálnom území Trnava, obec Trnava, okres Trnava, a to 
· časti pozemku C-KN parc. č. 5671/95 – zastavaná plocha a nádvorie o výmere 24814m2, a to časť pozemku o predpokladanej výmere 3812m2 podľa grafického znázornenia v prílohe tohto uznesenia, ktorý bude odčlenený geometrickým plánom
· časti pozemku C-KN parc. č. 5671/123 – ostatná plocha o výmere 724m2, a to časť pozemku o predpokladanej výmere 37m2 podľa grafického znázornenia v prílohe tohto uznesenia, ktorý bude odčlenený geometrickým plánom
· časti pozemku C-KN parc. č. 5671/124 – zastavaná plocha a nádvorie o výmere 5574m2, a to časť pozemku o predpokladanej výmere 4837m2 podľa grafického znázornenia v prílohe tohto uznesenia, ktorý bude odčlenený geometrickým plánom
· pozemku C-KN parc. č. 5671/125 – zastavaná plocha a nádvorie o výmere 1521m2


4. Schvaľuje 
podmienky obchodnej verejnej súťaže v tomto znení:

ÚVODNÉ USTANOVENIA

Predmet predaja sú nehnuteľnosti vo výlučnom vlastníctve Mesta Trnava, v katastrálnom území Trnava, obec Trnava, okres Trnava, zapísané na LV č. 5000, a to 
· časť pozemku C-KN parc. č. 5671/95 – zastavaná plocha a nádvorie o výmere 24814m2, a to časť pozemku o predpokladanej výmere 3812m2 podľa grafického znázornenia v Prílohe č. 1 týchto súťažných podmienok, ktorý bude odčlenený geometrickým plánom
· časť pozemku C-KN parc. č. 5671/123 – ostatná plocha o výmere 724m2, a to časť pozemku o predpokladanej výmere 37m2 podľa grafického znázornenia v Prílohe č. 1 týchto súťažných podmienok, ktorý bude odčlenený geometrickým plánom
· časť pozemku C-KN parc. č. 5671/124 – zastavaná plocha a nádvorie o výmere 5574m2, a to časť pozemku o predpokladanej výmere 4837m2 podľa grafického znázornenia v Prílohe č. 1 týchto súťažných podmienok, ktorý bude odčlenený geometrickým plánom
· pozemok C-KN parc. č. 5671/125 – zastavaná plocha a nádvorie o výmere 1521m2 v celosti

Uvedené pozemky možno v zmysle územnoplánovacích funkčných a priestorových regulatívov mesta Trnava použiť na účely uvedené v územnoplánovacej informácii, ktorá tvorí Prílohu č. 2 týchto súťažných podmienok.

A. ZÁKLADNÉ USTANOVENIA

Vyhlasovateľ obchodnej verejnej súťaže 
1. Vyhlasovateľom tejto obchodnej verejnej súťaže (ďalej len „súťaž“) je Mesto Trnava, so sídlom Hlavná 1, Trnava, IČO: 00 313 114 (ďalej len ako „vyhlasovateľ“), ktorý je vlastníkom nehnuteľného majetku ako predmetu súťaže.

2. Súťaž sa vyhlasuje v súlade s uznesením Mestského zastupiteľstva mesta Trnava č. ...... zo dňa 15.4.2025.

Predmet a podmienky súťaže – predaj nehnuteľného majetku
3. [bookmark: _Hlk168401713]Predmetom prevodu (predaja) sú nehnuteľnosti nachádzajúce sa v katastrálnom území Trnava, obec Trnava, okres Trnava, evidované na LV č. 5000:
· časť pozemku C-KN parc. č. 5671/95 – zastavaná plocha a nádvorie o výmere 24814m2, a to časť pozemku o predpokladanej výmere 3812m2 podľa grafického znázornenia v Prílohe č. 1 týchto súťažných podmienok, ktorý bude odčlenený geometrickým plánom
· časť pozemku C-KN parc. č. 5671/123 – ostatná plocha o výmere 724m2, a to časť pozemku o predpokladanej výmere 37m2 podľa grafického znázornenia v Prílohe č. 1 týchto súťažných podmienok, ktorý bude odčlenený geometrickým plánom
· časť pozemku C-KN parc. č. 5671/124 – zastavaná plocha a nádvorie o výmere 5574m2, a to časť pozemku o predpokladanej výmere 4837m2 podľa grafického znázornenia v Prílohe č. 1 týchto súťažných podmienok, ktorý bude odčlenený geometrickým plánom
· pozemok C-KN parc. č. 5671/125 – zastavaná plocha a nádvorie o výmere 1521m2

4. Minimálna navrhovaná kúpna cena (minimálne podanie) zo strany uchádzača bude: 700 EUR/m2.

5. Lehota na predkladanie súťažných návrhov na uzavretie zmluvy: od 19.5.2025 do 20.6.2025 do 12,00 hod.

6. Spôsob výberu najvhodnejšieho návrhu – kritérium:
Kritériom výberu najvhodnejšieho súťažného návrhu na uzavretie zmluvy je najvyššia cena v EUR za 1m2. 
Cena za 1m2 bude jednotná pre všetky pozemky, resp. ich dotknuté časti, ktoré sú predmetom predaja.
Víťazom súťaže je ten uchádzač, ktorý navrhne najvyššiu cenu v EUR za 1m2.

7. Obhliadka predmetu súťaže – neustanovuje sa.

Kontaktná osoba vyhlasovateľa:
8. Vyhlasovateľ ako kontaktnú osobu určuje:
Mgr. Slavomír Pastýr – tel.: +421 33 32 36 208

9. Súťažné podmienky je možné získať v pracovných dňoch osobne, v sídle vyhlasovateľa súťaže alebo na webovom sídle vyhlasovateľa www.trnava.sk.

Oprávnenia vyhlasovateľa:
10. Vyhlasovateľ ako vlastník predmetu prevodu si vyhradzuje právo kedykoľvek, aj bez uvedenia dôvodov, zmeniť súťažné podmienky alebo zrušiť súťaž, rozhodnúť o splnení podmienok navrhovateľa v súťaži, odmietnuť predložený návrh alebo všetky predložené návrhy, pričom o uplatnení týchto práv rozhoduje Mestské zastupiteľstvo mesta Trnava na základe odporučenia výberovej komisie. Vyhlasovateľ o tejto skutočnosti bez zbytočného odkladu písomne upovedomí tých navrhovateľov, ktorí už podali súťažné návrhy.

Náhrada nákladov:
11. Navrhovatelia nemajú nárok na náhradu nákladov spojených s účasťou v súťaži.

B. SÚŤAŽNÝ NÁVRH NA UZAVRETIE ZMLUVY

Podmienky účasti uchádzačov
1. Navrhovateľom v súťaži môže byť právnická osoba, alebo skupina právnických osôb s určením vedúceho člena skupiny s oprávnením zastupovať skupinu osôb, alebo fyzická osoba, ktorá/ktoré preukáže/u:
a) splnenie podmienky právnej subjektivity zápisom v obchodnom registri resp. zápisom v inom obdobnom registri a ak navrhovateľ nie je zapísaný v žiadnom registri, je povinný predložiť iný doklad, ktorý preukazuje jeho právnu subjektivitu, a to v prípade právnickej osoby, alebo skupiny právnických osôb za každú z nich
b) absenciu nedoplatkov navrhovateľa (resp. všetkých členov skupiny právnických osôb) voči vyhlasovateľovi na miestnych daniach a poplatkoch, ako aj absenciu splatných dlhov navrhovateľa (resp. všetkých členov skupiny právnických osôb) voči vyhlasovateľovi (splnenie týchto podmienok si vyhlasovateľ preverí z vlastných záznamov)
c) absenciu nedoplatkov navrhovateľa (resp. všetkých členov skupiny právnických osôb) na poistnom na sociálne poistenie, resp. na zdravotné poistenie, ako aj absenciu daňových/colných nedoplatkov navrhovateľa (resp. všetkých členov skupiny právnických osôb) voči príslušnému daňovému/colnému úradu, a to v Slovenskej republike, resp. v štáte sídla príslušného zahraničného navrhovateľa, pričom splnenie týchto podmienok navrhovateľ preukáže predložením písomného potvrdenia od príslušnej poisťovne, resp. úradu
d) navrhovateľ (resp. žiadny z členov skupiny právnických osôb) nie je v súdnom alebo rozhodcovskom spore s vyhlasovateľom  (splnenie tejto podmienky si vyhlasovateľ preverí z vlastných záznamov)

Náležitosti súťažného návrhu
2. Súťažný návrh na uzavretie zmluvy musí obsahovať:
1. podpísaný návrh zmluvy (ktorej obsah vyhlasovateľ zverejní pred začiatkom plynutia lehoty na predkladanie súťažných návrhov na uzavretie zmluvy)
· s povinným vyplnením identifikačných údajov v rozsahu: obchodné meno, sídlo, štatutárny orgán, IČO, DIČ, zápis v registri, bankové spojenie, IBAN
· s povinným vyplnením výšky navrhovanej kúpnej ceny
1. písomný súhlas uchádzača s podmienkami súťaže v požadovanom formáte
1. oznámenie o určení kontaktných údajov navrhovateľa (s uvedením mena a priezviska kontaktnej osoby za navrhovateľa, jej telefónneho čísla a emailovej adresy, vrátane emailovej adresy kontaktnej osoby k elektronickej aukcii prostredníctvom vyhlasovateľom zvoleného aukčného systému, pokiaľ bude odlišná, a vlastnej korešpondenčnej adresy určenej na doručovanie písomností súvisiacich so súťažou)
1. doklad o úhrade finančnej zálohy.
3. Ak súťažné podmienky v jednotlivom prípade neustanovujú inak, ku všetkým písomnostiam, ktoré nie sú vyhotovené v slovenskom jazyku, sa musí priložiť preklad vykonaný prekladateľom zapísaným v príslušnom zozname podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov; to sa nevzťahuje na listiny napísané v českom jazyku. Návrh zmluvy sa predkladá výlučne v origináli.

Povinný obsah zmluvy, na ktorom navrhovateľ trvá:
4. Obsah zmluvy bude určený vyhlasovateľom. Vyhlasovateľ zverejní obsah zmluvy pred začiatkom plynutia lehoty na predkladanie súťažných návrhov na uzavretie zmluvy. Navrhovateľom podpísaný návrh zmluvy (predložený v rámci súťažného návrhu) sa od obsahu zmluvy určeného a zverejneného vyhlasovateľom nesmie odchyľovať; ustanovenie nasledujúceho bodu 5. tejto časti B. súťažných podmienok tým nie je dotknuté.
5. Navrhovateľ je povinný do zmluvy doplniť nasledovné vyznačené údaje:
1. identifikačné údaje navrhovateľa, pričom ak je navrhovateľ zapísaný v inom ako obchodnom registri, uvedie zápis v inom registri a ak navrhovateľ nie je zapísaný v žiadnom registri, je povinný predložiť iný doklad, ktorý preukazuje jeho právnu subjektivitu
1. výšku navrhovanej kúpnej ceny v EUR/m2 v súlade so stanoveným minimálnym podaním, ktoré je uvedené v časti A. bod 4 súťažných podmienok
1. podpis zmluvy a uvedenie osoby, ktorá návrh zmluvy podpísala, tlačeným písmom. Návrh zmluvy musí byť podpísaný oprávnenou osobou - štatutárnym orgánom. Ak za navrhovateľa koná splnomocnená osoba, k návrhu zmluvy sa priloží aj úradne osvedčené plnomocenstvo. Zmluva sa s úspešným (víťazným) navrhovateľom podpíše najneskôr do 60 dní od doručenia oznámenia o výsledku súťaže
6. Súčasťou obsahu zmluvy bude okrem iného úprava nasledujúcich záležitostí, resp. nasledujúce zmluvné záväzky:
· úprava podmienok vyhotovenia a úradného overenia geometrického plánu k presnému určeniu predmetu prevodu (predaja);
· povinnosť úspešného (víťazného) uchádzača ponúknuť vyhlasovateľovi prednostne akékoľvek byty a/alebo nebytové priestory, ktoré budú na predmete prevodu (predaja) v budúcnosti postavené a skolaudované, a to až do súhrnnej hodnoty týchto bytov a/alebo nebytových priestorov rovnajúcej sa 30% kúpnej ceny zaplatenej úspešným (víťazným) uchádzačom za celý predmet prevodu (predaja), ku kúpe za kúpnu cenu o 10% nižšiu ako bude v tom čase ich platná, zverejnená oficiálna cenníková cena, a to pre účely podpory mestského nájomného bývania;
· úprava prevzatia (zo strany úspešného (víťazného) uchádzača) a/alebo vysporiadania záväzkov plynúcich z právnych vzťahov medzi vyhlasovateľom a spoločnosťou BILLA s.r.o., príp. poskytnutia nevyhnutnej súčinnosti (vrátane vykonania potrebných právnych úkonov) zo strany úspešného (víťazného) uchádzača k riadnemu vysporiadaniu záväzkov voči spoločnosti BILLA s.r.o.;
· úprava vyhlasovateľovej garancie zachovať funkčné a priestorové regulatívy územného plánu k predmetu prevodu (predaja) s možnosťou spresnenia (zmeny) územnoplánovacích regulatívov výlučne za účelom zosúladenia projektového riešenia výstavby úspešného (víťazného) uchádzača v danom území;
· úprava zriadenia prípadného predkupného práva úspešného (víťazného) uchádzača na dokúpenie pozemkov susediacich s predmetom prevodu (predaja), a to v obmedzenom rozsahu týchto susediacich pozemkov (max. vo výške 10% výmery predmetu prevodu (predaja)) a výlučne pre potreby dosiahnutia projektového riešenia výstavby úspešného (víťazného) uchádzača v danom území, a to za kúpnu cenu (na m2) predmetu prevodu (predaja) navýšenú podľa miery inflácie za celkové obdobie do realizácie predmetného predkupného práva;
· úprava poskytnutia práv k predmetu prevodu (predaja) potrebných pre administratívnoprávne konania podľa platnej legislatívy (najmä stavebných predpisov) za účelom prípravy výstavby úspešného (víťazného) uchádzača v danom území, a to v časovo a vecne nevyhnutnom rozsahu;
· povinnosť úspešného (víťazného) uchádzača zachovať charakter verejného parkovania na časti predmetu prevodu (predaja), resp. jestvujúce parkovisko pri OD, ktoré bude užívané vyhlasovateľom v rámci mestskej parkovacej politiky až do začatia výstavby, resp. na zmluvne dohodnuté obdobie.

Doručenie súťažného návrhu a viazanosť predloženým súťažným návrhom
7. Súťažný návrh možno predložiť vyhlasovateľovi výlučne v lehote určenej na predkladanie súťažných návrhov (časť A. bod 5 súťažných podmienok) cez elektronickú schránku (č. elektronickej schránky E0005829352) alebo v listinnej podobe (možné podať osobne do podateľne MsÚ v Trnave, Ulica Trhová 3, Trnava (v pracovných dňoch) alebo prostredníctvom pošty na adresu Mesto Trnava, Hlavná 1, Trnava). V prípade doručovania súťažného návrhu poštou sa za deň doručenia súťažného návrhu považuje deň doručenia poštovej zásielky na adresu vyhlasovateľa. Vyhlasovateľ opatrí doručený súťažný návrh podacou pečiatkou s vyznačením dátumu a času doručenia.
8. Súťažný návrh je potrebné predložiť s uvedením: 
1. identifikačných údajov navrhovateľa ako účastníka súťaže (na zadnej strane zalepenej obálky  - v prípade zaslania návrhu poštou)
1. označenia súťaže „NEOTVÁRAŤ – Obchodná verejná súťaž – časť pozemkov k.ú. Trnava, ul. Spartakovská“.
9. Navrhovateľ je oprávnený podať len jeden súťažný návrh. Predložený súťažný návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov (časť A. bod 5 súťažných podmienok). 
10. Navrhovateľ je viazaný svojím súťažným návrhom až do ukončenia súťaže, najneskôr do písomného oznámenia o výsledkoch súťaže.

C. FINANČNÁ ZÁLOHA

Zloženie finančnej zálohy 
1. [bookmark: _Hlk180070505][bookmark: _Hlk167713563]Navrhovateľ je povinný pred podaním súťažného návrhu zložiť účastnícku zálohu – finančnú zálohu vo výške 500.000 EUR prevodom na bankový účet IBAN: SK23 0200 0000 3500 2692 5212, s variabilným symbolom (VS) - identifikačné číslo (IČO) navrhovateľa, prípadne iný jednoznačný identifikátor navrhovateľa; účastnícka záloha je návratná s výnimkou prípadu podľa časti C. bod 3 súťažných podmienok. Zložením finančnej zálohy sa rozumie deň jej pripísania na účet vyhlasovateľa. Finančné prostriedky musia byť pripísané na účet vyhlasovateľa najneskôr v deň uplynutia lehoty na predkladanie ponúk. Zloženie finančnej zálohy je navrhovateľ povinný preukázať dokladom o úhrade, ktorý musí byt' súčasťou predloženého súťažného návrhu.
1. Žiaden z navrhovateľov nemá nárok na výplatu úrokov z peňažných prostriedkov zložených na účte vyhlasovateľa, ktoré tvoria zálohu. 
1. V prípade, že navrhovateľ, ktorý predložil jediný súťažný návrh, alebo navrhovateľ, ktorého návrh bol vybraný ako najvhodnejší (víťazný), odstúpi od uzavretia zmluvy alebo akýmkoľvek spôsobom zmarí uzatvorenie zmluvy, záloha sa mu v takom prípade nevracia a prepadne v prospech vyhlasovateľa ako sankcia za zmarenie súťaže.
1. Neúspešným navrhovateľom bude záloha vrátená najneskôr do 7 dní od uzatvorenia zmluvy s úspešným navrhovateľom, ak ďalej nie je uvedené inak.
1. V prípade zrušenia súťaže bude záloha vrátená navrhovateľom najneskôr do 7 dní odo dňa zrušenia súťaže. 



D. VÝBER NAJVHODNEJŠEJ PONUKY

Posúdenie splnenia súťažných podmienok
1. Posúdenie súťažných návrhov sa uskutoční komisionálne, na zasadnutí komisie stanovenej vyhlasovateľom, zloženej z členov Majetkovej komisie Mestského zastupiteľstva mesta Trnava a ďalších členov určených vyhlasovateľom (ďalej len ako „komisia“).
2. Komisia posúdi, či predložené súťažné návrhy zodpovedajú zverejneným súťažným podmienkam vyhlasovateľa a rozhodne, či súťažný návrh zaradí do ďalšieho hodnotenia/vyhodnotenia. Súťažné návrhy, ktoré neboli doručené do uplynutia stanovenej lehoty (časť A. bod 5 súťažných podmienok), budú vyradené.
3. Komisia preskúma predložený súťažný návrh každého navrhovateľa, či: 
· neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto súťažných podmienkach,
· obsahuje všetky požadované doklady a dokumenty uvedené v súťažných podmienkach a či navrhovateľ zložil finančnú zálohu podľa časti C. súťažných podmienok, ako aj či súťažný návrh spĺňa akékoľvek ďalšie náležitosti uvedené v súťažných podmienkach.
4. Komisia vylúči súťažný návrh navrhovateľa, ak:
1. v lehote na predkladanie súťažných návrhov nezložil finančnú zálohu podľa týchto súťažných podmienok;
1. súťažný návrh nespĺňa požadované náležitosti a podmienky uvedené v týchto súťažných podmienkach;
1. navrhovateľ nesplnil podmienky účasti v súťaži a/alebo nepredložil požadované alebo platné doklady, alebo 
1. poskytol nepravdivé, neúplné alebo skreslené informácie. 
5. Vyhlasovateľ písomne oznámi navrhovateľovi/navrhovateľom vylúčenie/vyradenie návrhu zo súťaže spolu s odôvodnením v lehote 30 dní od vyhodnotenia návrhov.
6. Komisia posúdi predložené návrhy v súlade so súťažnými podmienkami a vyberie návrhy, ktoré spĺňajú podmienky súťaže pre ďalší postup v súťaži - uskutočnenie elektronickej aukcie (2. kolo súťaže).
7. V prípade viacerých navrhovateľov, ktorých návrhy neboli vylúčené/vyradené a ktorí splnili podmienky súťaže, postupujú do záverečnej fázy výberu navrhovateľa formou elektronickej aukcie.
8. Pre účely uskutočnenia elektronickej aukcie každý navrhovateľ berie predložením svojho návrhu bez výhrad na vedomie, že v prípade viacerých účastníkov v súťaži, ktorí splnili podmienky tejto súťaže, bude najvyššia navrhovaná kúpna cena za 1m2  považovaná za východiskovú (minimálnu) kúpnu cenu pri konečnej fáze výberu víťaza v elektronickej aukcii.
9. Podrobné podmienky účasti v elektronickej aukcii budú uvedené v pozvánke (výzve) na účasť v elektronickej aukcii, vrátane určenia komunikačného rozhrania vyhlasovateľom zvoleného aukčného systému. Pozvánka (výzva) na účasť v elektronickej aukcii bude zaslaná každému navrhovateľovi, ktorý so svojim návrhom postúpil do 2. kolo súťaže (elektronickej aukcie), elektronicky na ním určenú kontaktnú elektronickú adresu pre účely elektronickej aukcie v termíne do 14 dní od zápisničného výsledku hodnotenia predložených súťažných návrhov komisiou.
10. Ak sa do súťaže prihlási iba jeden navrhovateľ, ktorý splní podmienky súťaže alebo v prípade, že po hodnotení súťaže pred elektronickou aukciou zostane iba jediný súťažný návrh, ktorý splní podmienky súťaže, si vyhlasovateľ vyhradzuje právo neuskutočniť elektronickú aukciu, ale otvoriť s navrhovateľom rokovanie o konečnej výške navrhovateľom predloženej kúpnej ceny, o čom bude navrhovateľ bezodkladne po prijatí tohto rozhodnutia informovaný.
11. Vybratý navrhovateľ v elektronickej aukcii sa zaväzuje predložiť upravený návrh zmluvy, ktorý sa od jeho pôvodného návrhu bude líšiť len tým, že v ňom uvedie kúpnu cenu podľa výsledku elektronickej aukcie, v lehote do 14 dní odo dňa doručenia písomného oznámenia, že je víťaz súťaže a jeho návrh na uzatvorenie zmluvy s kúpnou cenou podľa výsledku elektronickej aukcie bol prijatý.
12. S úspešným (víťazným) navrhovateľom uzatvorí vyhlasovateľ zmluvu, ktorej výsledné podmienky a obsah primátor mesta vopred prerokuje v Mestskej rade mesta Trnava spolu s vyhodnotením súťaže a výberom najvhodnejšieho návrhu v súťaži.
13. Návrhy všetkých navrhovateľov je vyhlasovateľ povinný zverejniť do 10 pracovných dní od uplynutia lehoty na doručovanie návrhov, po dobu minimálne 30 dní, na úradnej tabuli mesta a na webovom sídle mesta.
14. Vyhlasovateľ bez zbytočného odkladu, najneskôr do 14 dní po uzatvorení zmluvy s úspešným navrhovateľom písomne upovedomí neúspešných navrhovateľov, že ich návrhy neboli úspešné, resp. oznámi všetkým navrhovateľom zrušenie súťaže.


1. Berie na vedomie
všeobecnú hodnotu nehnuteľností tvoriace predmet obchodnej verejnej súťaže určenú znaleckým posudkom č. 27/2025 vypracovaným dňa 3.4.2025 Ing. Jozefom Račekom nasledovne:

	Názov
	Všeobecná hodnota [€]

	Pozemky
	

	 LV  č.5000 (parc.č.5671/123,5671/124,5671/125) funkčný  kód B 01x - parc. č. 5671/123 
(724  m2)
	301 198,48

	 LV  č.5000 (parc.č.5671/123,5671/124,5671/125) funkčný  kód B 01x - parc. č. 5671/124 
(5 574  m2)
	2 318 895,48

	 LV  č.5000 (parc.č.5671/123,5671/124,5671/125) funkčný  kód B 01x - parc. č. 5671/125
 (1 521  m2)
	632 766,42

	 LV  č.5000 (parc.č.5671/95 - I.časť) funkčný  kód B 01x - parc. č. 5671/95 (6 248,7  m2)
	2 599 584,17

	 LV  č.5000 (parc.č.5671/95 - II.časť) funkčný  kód A  06 - parc. č. 5671/95 (4 466,71  m2)
	1 643 838,61

	 LV  č.5000 (parc.č.5671/95 - III.časť) funkčný  kód  B 02/1 - parc. č. 5671/95 (3 585,85  m2)
	1 377 038,12

	 LV  č.5000 (parc.č.5671/95 - IV.časť) funkčný  kód  B 03 - parc. č. 5671/95 (4 769,49  m2)
	1 831 579,55

	 LV  č.5000 (parc.č.5671/95 - V.časť) funkčný  kód  Z 02 - parc. č. 5671/95 (2 913,36  m2)
	145 027,06

	 LV  č.5000 (parc.č.5671/95 - VI.časť)   bez  pridelenia  funkčného kódu  - parc. č. 5671/95 
(2 829,89  m2)
	160 992,44

	
Poznámka:
Predmetom prevodu bude:
· časť pozemku C-KN parc. č. 5671/95 o predpokladanej výmere 3812m2 
· časť pozemku C-KN parc. č. 5671/123 o predpokladanej výmere 37m2 
· časť pozemku C-KN parc. č. 5671/124 o predpokladanej výmere 4837m2 
· pozemok C-KN parc. č. 5671/125 v celosti





1. Poveruje
Mestskú radu v Trnave
prerokovať a odsúhlasiť návrh zmluvy po zapracovaní všetkých obchodných podmienok a záväzkov schválených Mestským zastupiteľstvom mesta Trnava v rámci podmienok obchodnej verejnej súťaže vo výrokovej časti č. 3 tohto uznesenia
Termín: do 30 dní od schválenia uznesenia


1. Ukladá
Mestskému úradu v Trnave
realizovať obchodnú verejnú súťaž v zmysle výrokovej časti tohto uznesenia
Termín: do 30.9.2025

Dôvodová správa


Mesto Trnava je výlučným vlastníkom nehnuteľného majetku vedeného Okresným úradom Trnava, katastrálnym odborom, na LV č. 5000 v katastrálnom území Trnava, obec Trnava, okres Trnava, a to:
· pozemku C-KN parc. č. 5671/95 – zastavaná plocha a nádvorie o výmere 24814m2
· pozemku C-KN parc. č. 5671/123 – ostatná plocha o výmere 724m2
· pozemku C-KN parc. č. 5671/124 – zastavaná plocha a nádvorie o výmere 5574m2
· pozemku C-KN parc. č. 5671/125 – zastavaná plocha a nádvorie o výmere 1521m2.

Mesto Trnava má záujem formou obchodnej verejnej súťaže o najvhodnejší návrh kúpnej zmluvy predaj nehnuteľností vo výlučnom vlastníctve Mesta Trnava evidovaných na LV č. 5000 v katastrálnom území Trnava, obec Trnava, okres Trnava, a to:
· časti pozemku C-KN parc. č. 5671/95 – zastavaná plocha a nádvorie o výmere 24814m2, a to časť pozemku o predpokladanej výmere 3812m2 podľa grafického znázornenia v prílohe materiálu, ktorý bude odčlenený geometrickým plánom
· časti pozemku C-KN parc. č. 5671/123 – ostatná plocha o výmere 724m2, a to časť pozemku o predpokladanej výmere 37m2 podľa grafického znázornenia v prílohe materiálu, ktorý bude odčlenený geometrickým plánom
· časti pozemku C-KN parc. č. 5671/124 – zastavaná plocha a nádvorie o výmere 5574m2, a to časť pozemku o predpokladanej výmere 4837m2 podľa grafického znázornenia v prílohe materiálu, ktorý bude odčlenený geometrickým plánom
· pozemku C-KN parc. č. 5671/125 – zastavaná plocha a nádvorie o výmere 1521m2.

Uvedené pozemky, resp. predpokladané časti pozemkov je možné v zmysle územnoplánovacích funkčných a priestorových regulatívov mesta Trnava použiť na účely uvedené v územnoplánovacej informácii, ktorá tvorí prílohu tohto materiálu.

Základným cieľom obchodnej verejnej súťaže je predaj prebytočného majetku mesta, ktorý neslúži mestu alebo správcom na verejné účely, na podnikateľskú činnosť alebo na výkon samosprávy mesta. Ide o prebytočný majetok z dôvodu jeho budúcej nevyužiteľnosti mestom, resp. správcom.

Mesto pri posúdení trvalej prebytočnosti posúdilo nasledovné kritéria: 
· potrebnosť/nepotrebnosť majetku pre plnenie úloh samosprávy, preneseného výkonu štátnej správy alebo podnikateľskej činnosti mesta alebo ním zriadených organizácií
· ekonomické náklady na údržbu a prevádzku majetku mesta
· protihodnotu, ktorú mesto môže získať za majetok vo forme kúpnej ceny pri predaji prebytočného majetku mesta
· verejnoprospešné ciele, ktorým môže výťažok z predaja prebytočného majetku mesta slúžiť.

Protihodnotu, ktorú mesto získa je najmä finančný výťažok, ktorý môže mesto použiť na iné verejnoprospešné ciele alebo verejné investičné zámery, pričom časť tohto výťažku mesto plánuje použiť na vybudovanie montovaného parkovacieho domu v blízkosti objektu zimného štadióna, čím nahradí jestvujúci počet parkovacích stojísk (približne 12O) pri objekte BILLA novými parkovacími miestami v dotknutom území, a to v zdvojnásobenom počte cca na úrovni 250 parkovacích stojísk.

V zmysle § 3 ods. 5 písm. b) Zásad hospodárenia a nakladania s majetkom Mesta a s majetkom štátu, ktorý Mesto užíva „Mestské zastupiteľstvo schvaľuje podmienky ak sa má prevod vlastníctva alebo prenájom nehnuteľného majetku mesta realizovať na základe obchodnej verejnej súťaže; podmienky obchodnej verejnej súťaže musia zabezpečiť požiadavky na transparentnú a nediskriminačnú súťaž a nesmú brániť vytvoreniu čestného súťažného prostredia, ďalej rozhoduje o uplatnení práva odmietnuť všetky predložené návrhy v obchodnej verejnej súťaži pri prevode vlastníctva alebo prenájme majetku“.

Stanovisko Majetkovej komisie bude predložené na zasadnutí mestského zastupiteľstva.

V rámci nastavenia podmienok súťaže boli tieto predmetom odborných konzultácií (ekonomických, právnych, daňových, technických), ako aj predmetom posudzovania podmienok súťaže prostredníctvom odborných útvarov mesta, poradných orgánov (majetkovej komisie) a mestskej rady, a to najmä za účelom dostatočnej úpravy a spresnenia podmienok nasledovne:
· [bookmark: _Hlk195008423]úpravy podmienok vyhotovenia geometrického plánu k určeniu predmetu prevodu
· úpravy práva Mesta Trnava na prvý výber kúpy bytov za zvýhodnených podmienok pre účely podpory mestského nájomného bývania
· úpravy prevzatia a vykonateľnosti záväzkov plynúcich z urovnania medzi Mestom Trnava a spoločnosťou BILLA s.r.o. 
· úpravy garancie zachovania funkčných a priestorových regulatívov územného plánu k predmetu prevodu s možnosťou spresnenia (zmeny) územnoplánovacích regulatívov výlučne za účelom zosúladenia projektového riešenia budúceho kupujúceho v danom území
· úpravy zriadenia prípadného predkupného právo budúceho kupujúceho na dokúpenie časti pozemkov v obmedzenej výmere pre potreby dosiahnutia projektového riešenia budúceho kupujúceho v danom území za ponukovú cenu so zohľadnením inflácie
· úpravy právneho titulu vyžiadaného k predmetu súťaže (predmetu prevodu) pre účely konaní podľa platnej stavebnej legislatívy v prípade preukazovania prístupových práv, pokiaľ budú také vyžiadané pre účely administratívnych/správnych konaní alebo stavebnotechnickej realizácie vjazdov a napojenia na verejnú dopravnú a technickú infraštruktúru
· úpravy povinnosti zachovať charakter verejného parkovania na časti predmetu prevodu (jestvujúce parkovisko pri OD), ktoré bude užívané mestom v rámci mestskej parkovacej politiky až do začatia výstavby, resp. na dohodnuté obdobie.

Na prijatie uznesenia je potrebný súhlas nadpolovičnej väčšiny poslancov uznášaniaschopného Mestského zastupiteľstva mesta Trnava.

